_:nf6131bd9687d492ebbdd360361c580cexb0
<http://schema.org/articleBody>
"সিরাজগঞ্জের উল্লাপাড়া উপজেলায় ঢাকা-বগুড়া মহাসড়কের হাটিকুমরুল গোলচত্বর এলাকায় অভিযান চালিয়ে আন্ত:জেলা ডাকাত দলের দুই সদস্যকে আটক করেছে পুলিশ।\n\nসেইসঙ্গে ঢাকায় চুরি যাওয়া একটি মাইক্রোবাস উদ্ধার করা হয়েছে। আটককৃতরা হলেন নওগাঁ জেলার পার নওগাঁ গ্রামের আব্দুর রশিদের ছেলে হাসান (৩৮) ও বগুড়া জেলার শাজাহানপুর উপজেলার চদিবর গ্রামের আবুল হোসেনের ছেলে আব্দুস সলাম (৩৫)। উদ্ধারকৃত মাইক্রোবাসের নম্বর ঢাকা মেট্রো-চ-৫২- ০১৬২ ।\n\nহাটিকুমরুল হাইওয়ে থানার উপ-পরিদর্শক (এসআই) আনোয়ার হোসেন জানান, ঢাকায় চুরি যাওয়া মাইক্রোবাসটি নিয়ে আন্ত:জেলা ডাকাত দল জেলার হাটিকুমরুল এলাকায় অবস্থান করছে এমন সুনির্দিষ্ট তথ্যের ভিত্তিতে গতকাল মঙ্গলবার দুপুর পৌনে একটার দিকে অভিযান চালিয়ে তাদের আটক করে।"
<https://www.shahzadpursangbad.com/%E0%A6%89%E0%A6%B2%E0%A7%8D%E0%A6%B2%E0%A6%BE%E0%A6%AA%E0%A6%BE%E0%A7%9C%E0%A6%BE%E0%A7%9F-%E0%A6%A6%E0%A7%81%E0%A6%87-%E0%A6%A1%E0%A6%BE%E0%A6%95%E0%A6%BE%E0%A6%A4-%E0%A6%86%E0%A6%9F%E0%A6%95/>